Title: ข้อกำหนดกรมตำรวจ เรื่อง การชำระค่าปรับทางไปรษณีย์ แบบใบสั่งและกำหนดจำนวนค่าปรับตามที่เปรียบเทียบสำหรับความผิดตามพระราชบัญญัติจราจรทางบก พ.ศ. 2522 พ.ศ. 2539

ข้อกำหนดกรมตำรวจ

ข้อกำหนดกรมตำรวจ
เรื่อง
การชำระค่าปรับทางไปรษณีย์ แบบใบสั่ง
และกำหนดจำนวนค่าปรับตามที่เปรียบเทียบสำหรับความผิด
ตามพระราชบัญญัติจราจรทางบก
พ.ศ. 2522
พ.ศ. 2539
----------

อาศัยอำนาจตามความในมาตรา 140 มาตรา 141 แห่งพระราชบัญญัติ
จราจรทางบก พ.ศ. 2522
แก้ไขเพิ่มเติมโดยพระราชบัญญัติจราจรทางบก (ฉบับที่ 4) 
พ.ศ. 2535 มาตรา 17 และมาตรา 18
อธิบดีกรมตำรวจและในฐานะเจ้าพนักงาน
จราจรทั่วราชอาณาจักร
เห็นควรกำหนดการชำระค่าปรับทางไปรษณีย์ แบบใบสั่งและ
การกำหนดจำนวนค่าปรับตามที่เปรียบเทียบสำหรับความผิดตาพระราชบัญญัติจราจร
ทางบก พ.ศ. 2522 ไว้ดังต่อไปนี้

ข้อ 1 การชำระค่าปรับโดยส่งทางไปรษณีย์ลงทะเบียนให้ปฏิบัติดังนี้

(1) ผู้ขับขี่หรือเจ้าของรถซึ่งได้รับใบสั่งต้องส่งธนาณัติหรือ
ตั๋วแลกเงินของธนาคารที่ระบุจำนวนเท่ากับจำนวนเงินค่าปรับที่ระบุไว้ในใบสั่ง

พร้อมด้วยสำเนาใบสั่งไปยังผู้บังคับการตำรวจจราจร
หัวหน้าสถานีตำรวจนครบาลหรือ
ภูธรหัวหน้าหน่วยงานที่มีระดับตั้งแต่สารวัตรขึ้นไปภายในวัน
เวลา และสถานที่ตามที่ระบุ
ไว้ในใบสั่ง

(2) ธนาณัติหรือตั๋วแลกเงินของธนาคารระบุสั่งจ่ายให้แก่ อธิบดี
กรมตำรวจ ณ ที่ทำการไปรษณีย์หรือธนาคารที่ระบุไว้ในใบสั่ง

ข้อ 2 แบบใบสั่งสำหรับใช้ชำระค่าปรับทางไปรษณีย์ตามข้อ 1 มีขนาด
กว้าง 12.5 เซนติเมตร ยาว 25 เซนติเมตร ฉบับหนึ่งมี 4 แผ่น
แผ่นแรกสีเขียว
สำหรับให้กับผู้ขับขี่หรือติดไว้ที่รถ แผ่นที่สองสีเหลือง สำหรับส่งให้ศูนย์ประมวล
ข่าวสารกรมตำรวจ แผ่นที่สามสีชมพู
สำหรับมอบให้พนักงานสอบสวน แผ่นที่สี่สี่ฟ้าเป็น
สำเนาคู่ฉบับเก็บไว้เป็นหลักฐานสำหรับเจ้าพนักงานผู้จับ
โดยมีข้อความตามแนบท้าย
ข้อกำหนดนี้

ข้อ 3 กำหนดจำนวนค่าปรับเกี่ยวกับความผิดตามพระราชบัญญัติจราจร
ทางบก พ.ศ. 2522
เพื่อให้ผู้ขับขี่หรือเจ้าของชำระปรับโดยส่งทางไปรษณีย์ลง
ทะเบียนในอัตราตามบัญชีแนบท้ายข้อกำหนดนี้

ทั้งนี้ ตั้งแต่บัดนี้เป็นต้นไป

กำหนด ณ วันที่ 9 ธันวาคม พ.ศ. 2535

        พลตำรวจเอก
พจน์ บุณยะจินดา

                      อธิบดีกรมตำรวจ

เจ้าพนักงานจราจรทั่วราชอาณาจักร